สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 9 ส.ค.60
10 ส.ค. 2560

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (9 ส.ค.) เนื่องจากนักลงทุนยังคงวิตกกังวลเกี่ยวกับสถานการณ์ตึงเครียดในคาบสมุทรเกาหลี นอกจากนี้ ตลาดยังได้รับแรงกดดันจากผลประกอบการที่อ่อนแอของบริษัทจดทะเบียนรายใหญ่ ซึ่งรวมถึงวอลท์ ดิสนีย์
ดัชนีเฉลี่ยอุตสาหกรรมดาวโจนส์ปิดที่ 22,048.70 จุด ลดลง 36.64 จุด หรือ -0.17% ดัชนี S&amp;P500 ปิดที่ 2,474.02 จุด ลดลง 0.90 จุด หรือ -0.04% และดัชนี Nasdaq ปิดที่ 6,352.33 จุด ลดลง 18.13 จุด หรือ -0.28%
 
ตลาดหุ้นยุโรปปิดร่วงลง เมื่อคืนนี้ (9 ส.ค.) เนื่องจากความวิตกกังวลเกี่ยวกับสถานการณ์ตึงเครียดในคาบสมุทรเกาหลี รวมทั้งความขัดแย้งที่ส่อเค้าว่าจะรุนแรงขึ้นระหว่างสหรัฐและเกาหลีเหนือ
ดัชนี Stoxx Europe 600 ร่วงลง 0.7% ปิดที่ 379.84 จุด
ดัชนี CAC-40 ตลาดหุ้นฝรั่งเศสปิดที่ 5,145.70 จุด ลดลง 73.19 จุด หรือ -1.40% ดัชนี DAX ตลาดหุ้นเยอรมันปิดที่ 12,154.00 จุด ร่วงลง 138.05 จุด หรือ -1.12% และดัชนี FTSE 100 ตลาดหุ้นลอนดอนปิดที่ 7,498.06 จุด ลดลง 44.67 จุด หรือ -0.59%
 
ตลาดหุ้นลอนดอนปิดร่วงลง เมื่อคืนนี้ (9 ส.ค.) โดยบรรยากาศการซื้อขายในตลาดได้รับแรงกดดันจากความวิตกกังวลเกี่ยวกับความขัดแย้งระหว่างสหรัฐและเกาหลีเหนือ โดยเฉพาะอย่างยิ่งเมื่อเกาหลีเหนือประกาศว่าจะยิงขีปนาวุธถล่มเกาะกวม ซึ่งเป็นที่ตั้งฐานทัพของสหรัฐในมหาสมุทรแปซิฟิก
ดัชนี FTSE 100 ตลาดหุ้นลอนดอนปิดที่ 7,498.06 จุด ลดลง 44.67 จุด หรือ -0.59%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (9 ส.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐลดลงมากกว่าคาดในสัปดาห์ที่แล้ว โดยข้อมูลดังกล่าวช่วยให้นักลงทุนคลายความวิตกกังวลเกี่ยวกับภาวะน้ำมันล้นตลาด
สัญญาน้ำมันดิบ WTI ส่งมอบเดือนก.ย. เพิ่มขึ้น 39 เซนต์ หรือ 0.8% ปิดที่ 49.56  ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. เพิ่มขึ้น 56 เซนต์ หรือ 1.1% ปิดที่ 52.70 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้น เมื่อคืนนี้ (9 ส.ค.) เนื่องจากนักลงทุนเข้าซื้อทองคำซึ่งเป็นสินทรัพย์ที่ปลอดภัย หลังจากสถานการณ์ในคาบสมุทรเกาหลีเหนือมีความตึงเครียดมากขึ้น โดยล่าสุดเกาหลีเหนือประกาศว่าจะยิงขีปนาวุธถล่มเกาะกวม ซึ่งเป็นที่ตั้งฐานทัพของสหรัฐในมหาสมุทรแปซิฟิก
สัญญาทองคำตลาด COMEX (Commodity Exchange) ส่งมอบเดือนธ.ค. พุ่งขึ้น 16.7 ดอลลาร์ หรือ 1.32% ปิดที่ระดับ 1,279.30 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 47.4 เซนต์ หรือ 2.89% ปิดที่ 16.863 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 1.60 ดอลลาร์ หรือ 0.2% ปิดที่ 976.10 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 6.55 ดอลลาร์ หรือ 0.7% ปิดที่ 891.85 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับสกุลเงินเยนและฟรังก์สวิส ในการซื้อขายที่ตลาดนิวยอร์กเมื่อคืนนี้ (9 ส.ค.) เนื่องจากความวิตกกังวลเกี่ยวกับสถานการณ์ตึงเครียดระหว่างสหรัฐและเกาหลีเหนือ โดยเฉพาะอย่างยิ่งเมื่อเกาหลีเหนือประกาศว่าจะยิงขีปนาวุธถล่มเกาะกวม ซึ่งเป็นที่ตั้งฐานทัพของสหรัฐในมหาสมุทรแปซิฟิก
ดอลลาร์อ่อนค่าลงเมื่อเทียบกับเงินเยนที่ระดับ 109.90 เยน จากระดับ 110.48 เยน และอ่อนค่าเมื่อเทียบกับฟรังก์สวิสที่ระดับ 0.9638 ฟรังก์ จากระดับ 0.9752 ฟรังก์
ส่วนยูโรอ่อนค่าลงสู่ระดับ 1.1753 ดอลลาร์ จากระดับ 1.1758 ดอลลาร์ ขณะที่เงินปอนด์แข็งค่าขึ้นแตะระดับ 1.3002 ดอลลาร์ จากระดับ 1.2981 ดอลลาร์ และดอลลาร์ออสเตรเลียอ่อนค่าลงแตะระดับ 0.7882 ดอลลาร์สหรัฐ จากระดับ 0.7915 ดอลลาร์สหรัฐ